
Република Србија

ОПШТИНА ПЕТРОВАЦ НА МЛАВИ

Општинска изборна комисија

Број: 004588768 2026 67658 004 000 013 005 15 003
Датум: 16.октобар 2026. године
 

ПЕТРОВАЦ НА МЛАВИ
ЗАПИСНИК
 СА 13. СЕДНИЦЕ ОПШТИНСКЕ ИЗБОРНЕ КОМИСИЈЕ ОДРЖАНЕ 16.10.2026. ГОДИНЕ

Седница је одржана 16. октобра 2026. године у великој сали општине Петровац на Млави са почетком у 19,00 часова.

Седници су присуствовали чланови из сталног састава: Ана Јовић – заменик председника   комисије, Јелена Томашевић-члан, Саша Јовић-заменик члана, Милош Јанковић –члан, Душан Милановић -заменик члана, Јелена Борисављевић – члан, Александра Ђорђевић- заменик члана, Предраг Вујовић – заменик члана и чланови из проширеног састава: Стефан Радосављевић-члан, Маријана Ранковић-заменик члана, Стефан Милосављевић – члан,  Владан Илић-члан, Сузана Лазовић-члан Ана Алексић-члан, Иван Соколовић-члан, Санела Радовановић-заменик члана , Горан Стефановић-секретар и Јелена Миливојевић - заменик секретара.


Седници нису присуствовали чланови из сталног састава: Владимир Бошковић- председник, Јован Радоњић-заменик члана, Анастасија Влајић, Млађан Петровић -члан, Ксенија Илић – члан, Зорица Јовановић – члан и чланови из проширеног састава: Ана Марија Антић-заменик члана, Стефан Немчевић-члан ,Драгомир Милојевић-заменик члан,  Зоран Илић-заменик члана, Милош Станисављевић – заменик члана, Анђела Тодоровић-члан, Драгана Ђорђевић-члан, Марија Ђорђевић Савић-члан.
:
Седницом председава Ана Јовић- заменик председника Општинске изборне комисије.


Записник води Јелена Миливојевић - заменик секретара Општинске изборне комисије.

Након извршене прозивке од стране заменика секретара, председавајући је констатовао да постоји кворум за пуноважан рад и одлучивање, те је председавајући предложио  следећи:

ДНЕВНИ РЕД:
1. РАЗМАТРАЊЕ ПРЕДЛОГА РЕШЕЊА О ТРОШКОВИМА ПРЕВОЗА ИЗБОРНОГ МАТЕРИЈАЛА 
2. РАЗНО

Председавајући је ставио на гласање предложени дневни ред који је Комисија једногласно усвојила са ДА,  а затим се приступило раду по тачкама.


Рад по тачкама дневног реда:
1. РАЗМАТРАЊЕ ПРЕДЛОГА РЕШЕЊА О ТРОШКОВИМА ПРЕВОЗА ИЗБОРНОГ МАТЕРИЈАЛА 
Образложење по овој тачки дневног реда дао је секретар изборне комисије. Наиме, приликом припреме предлога овог Решења водио се местом пребивалишта председника БО и бирачким местом на коме је лице одређено као председник .Доношење овог решења је неопходно ради исплате трошкова за гориво које председници БО имају приликом узимања изборног материјала од ИК пре гласања и приликом предаје изборног материјала ИК после гласања
   Након што су чланови комисије размотрили предложена Решење, приступило се гласању .

       Комисија је са (11 гласова ЗА) и два донела : 
РЕШЕЊА
О ТРОШКОВИМА ПРЕВОЗА ИЗБОРНОГ МАТЕРИЈАЛА

      Као у прилогу
2.РАЗНО
Секретар и заменик су и на овој седници поновили да би били упознати и они који нису били на претходним седницама да 21.октобра истиче рок за предају предлога за измену чланова у БО и да ћемо тада свакако имати седницу. На тој седници треба донети и друге акте. Наиме од 21. октобра до 25. октобра у 7 часова на дан избора могуће су измене председника и заменика само у случају болести, смрти и губитка изборног права, тако да је најпрактичније да се да овлашћење председнику ИК за то.
Даље, упознала је присутне чланове са динамиком пријема и паковања изборног материјала, као и роком за примопредају изборног материјала председницима бирачких одбора. Такође, позвани су присутни чланови да се придруже запосленима у општинској управи у паковању, као и да узму своје учешће 23.октобра када се врши примопредаја изборног материјала бирачким одборима. Предаја ће се вршити од 15 часова у малој сали, али и о томе ћемо на наредној седници донети формалну одлуку.
Са овим је седница завршила са радом у 19,20 часова.
     ЗАМЕНИК СЕКРЕТАРА КОМИСИЈЕ  

             ЗАМЕНИК ПРЕДСЕДНИК КОМИСИЈЕ
     _____________________                                                                 _______________________
            Јелена Миливојевић                                                                        Ана Јовић

